AnePe Acedo

Ane Perez Acedo (Elorrio, Bizkaia, 1998ko apirilaren 23a), AnePe Acedo izen artistikoaz ezagutua, bizkaitar dantzari, koreografo eta dantza-irakaslea da. Gaur egun, Kai Nakai-ren koreografo eta dantzari gisa dabil eta Gaztea irratian kolaboratzaile. 2025ean El conquistador del fin del mundo telebista saioko sare sozialen setaren burua izan da.

 Bizitza 
AnePe 13 urterekin hasi zen dantza egiten hobby bezala. 18 urterekin Madrilera joan zen dantza ikasketa profesionalak egitera Danza180 eskolara. Londresen ere jardun zuen trebatzen. 

 Lan ibilbidea 
Madrilen, publizitate, bideoklip eta telebista munduan aritu zen lanean eta baita dantza klaseak ematen ere. Covid 19 pandemia zela eta, Euskal Herrira itzuli zen eta bertan jarraitu du lanean. Kai Nakai musika urbanoa lantzen duen arabar abeslari eta musikagilearen koreografo eta dantzari hasi zen, eta Gaztea irratian kolaboratzaile. 

AnePek proiektu propioak sortzen jarraitu du, hala nola, “Ciberascazo” laburmetraia. Edukia ere sortzen du sare sozialetarako, esaterako, TikTok munduan marka desberdinekin lanean aritzen da. Euskal Herriko tiktoker ezagunenetako bat da. Erritmo eta dantza handiko profila du, gaztelania eta euskara uztartzen ditu eta gure ohitura eta tradizioei buruzko keinu eta pasadizoak aipatzen ditu. 2024an 46.600 jarraitzaletik gora zituen. 

Horrez gain, dantza klaseak ere ematen ditu Basaurin, Zornotzan, Durangon zein jaioterrian, Elorrion.

 Erreferentziak 

 Kanpo estekak 

Kategoria:Elorriotarrak
Kategoria:Bizkaiko dantzariak
Kategoria:Emakume dantzariak
Kategoria:Emakume koreografoak
Kategoria:Euskal Herriko koreografoak
Kategoria:Euskal Herriko irakasleak
Kategoria:Emakume irakasleak
Kategoria:Dantza irakasleak
Kategoria:Interneteko ospetsuak